આ મહિનામાં કરેલી ઠાકોરજીની ભક્તિ, સેવા, પૂજા, આરાધના, અર્ચન, યજ્ઞ-યાગાદિ કર્મ, ઉપાસના અનંત ફળ આપે છે. માટે સહભક્તો, સાધકો, મુમુક્ષુ, વૈષ્ણવો વિવિધ રીતે ઠાકોરજીની ભક્તિ કરે છે. મનોરથ કરે છે, જેમ કે ચીરહરણ લીલાનો મનોરથ, રથનો મનોરથ, જલવિહાર, પનઘટ, માખણચોરી લીલા, નાવ મનોરથ, છપ્પનભોગ મનોરથ, ઘનઘોરની સવારીનો મનોરથ, સૂકા મેવાના બંગલાનો મનોરથ, ચંદ સરોવર મહા રાસ મનોરથ આવા અનેક મનોરથ વિશ્વની અનેક હવેલીઓમાં આવા પરમ પવિત્ર, પુણ્યશાળી અધિકમાસમાં જે પુરુષોત્તમ માસ છે તેમાં કરવામાં આવે છે.